CELEX: 31993R1987
Language: hu
Date: 1993-07-19 00:00:00
Title: A Tanács 1987/93/EGK rendelete (1993. július 19.) a komló minősítéséről szóló 1784/77/EGK rendelet módosításáról

Fontos jogi nyilatkozat

|

31993R1987

Hivatalos Lap L 182 , 24/07/1993 o. 0001 - 0003 finn különkiadás fejezet 3 kötet 51 o. 0045  svéd különkiadás fejezet 3 kötet 51 o. 0045 

		A Tanács 1987/93/EGK rendelete(1993. július 19.)a komló minősítéséről szóló 1784/77/EGK rendelet módosításárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 2. cikke (4) bekezdésére,tekintettel a Bizottság javaslatára,mivel az 1784/77/EGK rendelet [2] meghatározza, hogy a minősítést melyik szakaszban kell elvégezni, és megállapítja, hogy a komlótermékeket milyen feltételek mellett lehet tovább feldolgozni;mivel az izomerizált komlóliszt és a közvetlenül az erjesztési fázis előtt vagy után használt, és kémiai összetételüket tekintve az izomerizált komlóliszt és az izomerizált komlókivonat között álló izomerizált termékek széles köre meghatározott jelentőséget nyert a piacon; mivel helyzetük a minősítés tekintetében bizonytalan, ami megnehezíti forgalmazásukat; mivel e termékek, csakúgy mint az izomerizált komlókivonat, elveszítették azoknak a fajtáknak a legjellemzőbb tulajdonságait, amelyekből készültek, és így még nagyon kifinomult laboratóriumi berendezés segítségével sem lehetséges az eredetük meghatározása; mivel e termékeket fel kell venni a 1784/77/EGK rendelet által megállapított kivételek jegyzékére;mivel a volt Német Demokratikus Köztársaságban a komló betakarítás utáni kezelése hagyományosan eltért a Közösség többi részének gyakorlatától abban, hogy számos komlótermelő gazdaságban a termés tisztítása és a tobozok első szárítása az őrléssel és a szemcsékké préseléssel egyidejűleg történt, és a meglévő berendezések nem teszik lehetővé a két fázis szétválasztását; mivel ez az eljárás azonban nem felel meg a közösségi jogszabályoknak, amelyek előírják, hogy a minősítést mindenfajta feldolgozást megelőzően kell elvégezni; mivel annak érdekében, hogy a termelők megfelelő időszakra oszthassák el új beruházásaikat, a Németország egyesítése után a komlóágazatban alkalmazandó átmeneti intézkedésekről szóló, 1991. július 26-i 2239/91/EGK bizottsági rendeletben [3] előírt és 1992. december 31-én lejárt időszaknál hosszabb átmeneti időszakot kell megállapítani,ELFOGADTA EZT A RENDELETET:1. cikkAz 1784/77/EGK rendelet a következőképpen módosul:1. az 1. cikkben:a) az (1) bekezdés helyébe a következő szöveg lép:"(1) Ez a rendelet az 1696/71/EGK rendelet 1. cikkében említett termékekre vonatkozik, ha azokat a Közösségben takarították be vagy olyan termékekből állították elő, amelyeket vagy a Közösségben takarítottak be, vagy harmadik országokból importáltak az említett rendelet 5. cikkének megfelelően, a következők kivételével:a) a sörgyár tulajdonában lévő földről betakarított és általa természetes vagy feldolgozott állapotban felhasznált komló;b) izomerizált komlókivonat;c) izomerizált komlóliszt;d) az izomerizált termékeknek az 1696/71/EGK rendelet 19. cikkében említett eljárással összhangban összeállítandó jegyzéke;e) komlóból származó és szerződés alapján egy sörgyár nevében feldolgozott termékek, feltéve, hogy e termékeket a sörgyár maga használja fel;f) magánszemélyeknek saját használatra és kis kiszerelésben történő értékesítés céljára szolgáló komló vagy komlóból származó termék.Az a)–f) pontokban említett termékekre később meghatározandó ellenőrzési eljárások vonatkoznak."b) a (3) bekezdés a következő szöveggel egészül ki:"A fent meghatározott határidők sérelme nélkül a volt Német Demokratikus Köztársaság területén termesztett, az e rendelet mellékletében említett komlótermelő gazdaságokban előkészített és feldolgozott komló esetében a minősítés 1995. december 31-ig, a komló szemcsékké történő feldolgozása után, de minden további feldolgozása előtt elvégezhető, feltéve, ha biztosíthatók a 890/78/EGK bizottsági rendelet mellékletében említett minimális forgalmazási követelmények. A fent említett gazdaságokban szemcsékké feldolgozott komló minősítését a volt Német Demokratikus Köztársaság területén lévő igazoló központok végzik el."2. Az 1784/77/EGK rendelet az e rendelet mellékletében szereplő melléklettel egészül ki.2. cikkEz a rendelet az Európai Közösségek Hivatalos Lapjában való kihirdetését követő hetedik napon lép hatályba.Az 1. cikk (1) bekezdése b) pontjának rendelkezéseit azonban 1993. január 1-jétől kezdődően kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1993. július 19-én.a Tanács részérőlaz elnökA. BOURGEOIS[1] HL L 175., 1971. 8.4., 1. o. A legutóbb a 3124/92/EGK rendelettel (HL L 313., 1992.10.30., 1. o.) módosított rendelet.[2] HL L 200., 1977.8.8., 14. o. A legutóbb a 1605/91/EGK rendelettel (HL L 149., 1991.6.14., 1. o.) módosított rendelet.[3] HL L 204., 1991.7.27., 14. o.--------------------------------------------------MELLÉKLET"MELLÉKLETGazdaságok, amelyekben el lehet végezni a minősítést a szemcsékké történő feldolgozás után:SZÁSZORSZÁG: | Borthen |Stockhausen |Kohren-Sablis |SZÁSZORSZÁG-ANHALT: | Rottmersleben |Irrleben |Osterweddingen |Langenweddingen |Oschersleben |Harsleben |TÜRINGIA: | Großfahner |Bad Tennstedt |Gräfentonna |Heringen |Nordshausen |Straußfurt |Kindelbrück |Großbrembach |Westerengel |Großenehrich |Hohenebra |"--------------------------------------------------